هندوستان ایشیا کپ میچ کې پاکستان ته ماتی ورکړو
د پاکستان د اننگز په جواب کې هندوستان د شږو وکټو په بیللو د پاکستان د ٣٢٩ رنز هدف پوره کړو. د هندوستان ویرات کوهلې ١٨٣رنز جوړ کړل. او مین اف د میچ ووټاکلی شو
د هندوستان کرکټ ټیم پاکستان ته د ایشیا کرکټ کپ په پنځم میچ کې په شپږو وکټو ماتی ورکړو. د اتوار په ورځ دبنگله دیش په بنگه باندهو میدان کې شوې مېچ کې پاکستان د ټاش گټلو ورستو اول د بیټنگ فیصله ووکړه او په ٥٠ اورونو کې يي ٣٢٩ رنز جوړ کړل. په خپل اننگزکې دوه پاکستاني بیټسمینانو محمد حفیظ او ناصر جمیشد سینچریانې جوړې کړې. محمد حفیظ ١٠٥ او ناصر جمشید ١١٣ رنز ووکړل خو ددې ټیم يي بیا هم د ماتي سره مخ شو. د پاکستان د اننگز په جواب کې هندوستان د شږو وکټو په بیللو د پاکستان د ٣٢٩ رنز هدف پوره کړو. د هندوستان ویرات کوهلې ١٨٣رنز جوړ کړل. او مین اف د میچ ووټاکلی شو. پاکستان د وړاندې نه د ټورنامنټ فائنل میچ رسیدلی دی. د نهې په ورځ به د بنگله دیش او سرلنکا مقابله وي او ددغه میچ ورستو به معلومیږي چې په فائنل کې د پاکستان سره کوم یټم جگیږي. تصحیح: گرانو لوستونکو د پاکستان او د هندوستان د میچ په حقله وړاندې خبر کې وویل شوې وو د اتوار په ورځ د گټې په نتیجه کې هندوستان ایشیا کپ ووگټلو، چې صریحاً غلط خبر وو. ددغه خبر اصلاح کوو او په غلطۍ بغیر د څه شرط بخښنه غواړو.